**ИНФОРМАЦИОНЕН МАТЕРИАЛ**

за разходите по събиране и транспортиране на битовите отпадъци, третиране в съоръжения и инсталации и поддържане на чистотата на териториите за обществено ползване

 за **2022** **година**.

 План-сметката за разходите по събиране и транспортиране на битовите отпадъци, третиране в съоръжения и инсталации и поддържане на чистотата на териториите за обществено ползване за 2022 година е изготвена в съответствие с чл.66 от ЗМДТ и чл.18, ал.1 и ал.2 и чл. 20 от Наредбата за определянето и администрирането на местните такси и цени на услуги и права на територията на община Търговище.

 Общият размер на разходите по проекта на план-сметката за 2022 г. възлиза на **7 551 719 лева**. Средствата се разпределят в три раздела по дейности както следва:

* Събиране и транспортиране на битови отпадъци до съоръжения и инсталации за тяхното третиране – 1 345 200 лева;
* Третиране на битови отпадъци в депа и други инсталации за оползотворяване, като и разходи за проектиране, изграждане, поддържане и експлоатация на депа за битови отпадъци – 4 940 629 лева;
* Поддържане на чистотата на териториите за обществено ползване – 1 265 890 лева;

 След извършения анализ, разходите по план – сметката на община Търговище са разчетени при обем на генерирани смесени битови отпадъци в размер на 18 000 тона, което означава, че спрямо предходни отчетни периоди се наблюдава увеличение на обема с 2 000 тона смесени битови отпадъци.

 В общия размер на разходите по проекта на план-сметката са включени както текущите разходи, които за 2022 година са предвидени в размер **на 5 330 970 лева**, така и разходите с капиталов характер /инвестиционни разходи/ на стойност **2 220 749 лева**.

 Разходите с капиталов характер за 2022 година включват:

* Средства за изграждане на нова клетка на регионално депо за неопасни твърди битови отпадъци с. Пайдушко – 2 135 949 лева;
* Изграждане на площадка за едрогабаритни отпадъци / начален етап/ - 10 000 лева;
* Закупуване на специализиран автомобил, сметосъбиращ, нов на лизинг – 70 000 лева;
* Закупуване на контейнери за битови отпадъци 4 м3 – 4 800 лева;

 По отношение на обезпечаване на разходите по план- сметката за 2022 г. са направени следните разчети:

* Приходи от такса битови отпадъци за 2022 г., определен на база 80% събираемост от общия облог, както и предвидените за годината приходи от недобори и очаквания преходен остатък от ТБО за 2022 г. общо в размер на **4 999 024 лева**.
* Финансиране от отчисленията по ЗУО, с предвиден преходен остатък от 2021 г. – **2 085 949 лева**, като целеви средства за изграждане на регионално депо за битови отпадъци;
* Дофинансиране на разходите по план-сметката с приходи от местен характер – **466 746 лева**;

или **общо приходи по проекта на план – сметката 7 551 719 лева**.

 **Важно обстоятелство при формиране на проекта на план – сметката за 2022 г. е запазване в непроменен размер на таксата за битови отпадъци както за жилищни имоти, така и за нежилищните имоти на граждани и фирми, въпреки че разходите за 2022 г. са увеличени с близо 487 хил. лева.** Този недостиг е разчетен да се осигури от други местни приходи по бюджета на община Търговище за 2022 г.

Основните причини за увеличените разходи по план сметката се дължат основно на таксата за отчисление съгласно чл.64 от ЗУО, като увеличението за 2022 г. е 428 хил. лева и таксата за обезвреждане на неопасни отпадъци на регионално депо кв.Дивдядово Шумен с увеличение от 150 хил. лева. Разчетено е увеличението на разходите по събиране и транспортиране на отпадъците от 236 хил. лева, в резултат на увеличените цени на горивата.

 При съставянето на проекта на план – сметката, специалистите в Община Търговище са отчели всички предвидими обстоятелства, както по отношение на разходите, така и по отношение на обезпечаването им с приходи, за да може общината да изпълнява качествено и в разчетените срокове всички дейности, свързани със събиране, транспортиране и третиране на битовите отпадъци и поддържането на чистотата на териториите за обществено ползване.